India Nih Fawi Deuhin Hman Khawhnak Ding Drone Policy Thar A Ser – Buanchukcho\nIndia Nih Fawi Deuhin Hman Khawhnak Ding Drone Policy Thar A Ser\nIndia cozah ministry of Civil Aviation (MoCA) nih khaltu umlo mi Drone zulhphung thar 2021 a ser mi cu thanh a si cang i, cu zulhphung thar ahhin Drone cu fawi deuhin cawk khawh a si cang lai.\nZulhphung thar nih a tarlangh ningah unmanned aircraft system rit nak cu kg 300 in kg 500 san ter a si i, drone registration le license pek tikah security clearance lak a hau ti lai lo. Drone ngeih le cawk khawhnak dingah form 25 phit a hau mi zong 5 ah thumh a si.Chawlehnak caah hman ding a si lo ahcun a fa mi le a ngan mi (nano & micro) drone pilot license ngeih theng zong a hau ti lai lo.\nPermission fee zong a tam bik (maximum) ah rupees sing 1 ah thumh a si. Amah belte cu mah nih hin zulhphung dangdang a buar mi hremnak a huap lai lo ti a si.\nDrone certificate zong quality council of India cu nawlngeihnak pek a si i, director general cin nih quality council of India nih ruahnak a pek bantukin a pek khawh cang lai.Research le development caah hman ding drone fa mi hna cu certificate, unique identification number a si lo ah remote pilot license zong a hau ti lo.\nDrone vialte cu digital sky platform hman in registration hi tuah dih ding a si. Drone thial le registration dih/dongh ter ning zong fawi deuhin tuah khawh dingin tuah a si i, atu India ram ah a um/hman lio mi hna cu hmankel in hman khawh dingin tuah khawh a si cang lai.\nDigital Sky Platform ah a hring, aihre le a sen tiin hmun 3 ah airspace map tuah a si lai i, Yellow zone cu airport in kilometer 45 in 12 ah thumh a si. Green zone belte cu nawl lak theng a hau lo mi a si. Airport in km 8 in 12 kar chung pe 200 ah thlah khawh a si.\nDrone hna an him khawhnak caah ‘no permission-no take-off, real-time tracking beacon, geo-fencing tibantuk hna cu nawlngeitu hna sinah theihter hmasa ta ding a si. Drone training le exam cu drone sianginn ah pom mi lawng nih an kalpi khawh lai.\nRamdang in cawk mi hna cu Directorate General of Foreign Trade tangah kalpi dih ding a si i, Drone hman in hriamnam, puak khawhmi le ralkap he a pehtlaihmi thilri hna bunh le hman cu khap a si.\nMatupi Ah Ralhrang Pakhat Nih Bothumpa a Kah Hnuah Amah Le Mah A That